OpenLLM-France/wikimedia huggingface dataset:
# Emakume bainulariak

Emakume bainulariak (gaztelaniaz, Las bañistas) margolanarekin 1930ean Aurelio Artetak Espainiako Margolaritza Saria irabazi zuen. Margolan honetan euskal gaietatik urrundu zen nolabait. 1988tik Sofia Erregina Museoan dago; aurretik Arte Garaikidearen Espainiako Museoan zegoen.

## Deskribapena

Margolan honetan Artetak emakume talde bat jaso zuen. Sei neska itsasertzean daude, arkaitzen artean; atzean hordartza ikus daiteke. Hemen izadiak ez du beste lanetan moduan mehatxuaren zentzua. Neska gazteak dira eta erabat biluzik daude. Nerea Aresti eta Miren Llonaren iritziz, margolan hau Espainiako Bigarren Errepublikak ekarri zuen askatasunaren eta osasunaren aldeko jarreren ondorioa da. Irudiak erotikoak baino gehiago sinbolikoak dira. Errepublikako urte haietan Artetak biluzi artistiko asko margotu zituen; margolan horiek aurretikoekin diferentzi handia dute: lehen erretratu naturalistak baziren, oraingo hauek izadiaren eta osasunaren aldeko kantua izango dira, gizarte libreago eta irekiago baten sinboloak. Emakume horiek ez dira errealistak, arketipo klasikoak, idealizatuak baizik.

## Erreferentziak

* ↑ http://www.museoreinasofia.es/coleccion/obra/banistas
* ↑ Llona eta Aresti, 336.or.

## Kanpo estekak

* (Gaztelaniaz): Miren Llona eta Nerea Aresti: "Las mujeres imaginadas de Aurelio Arteta".
* Datuak: Q31187787
# Equinae

Equinae ekidoen subfamilia da. Goiko Miozenoko Hemingfordiar estaitik mundu osoan (Indonesia eta Australia izan ezik) bizi da. Talde monofiletiko bat direla uste dute. Azpifamilia honek bi tribu ditu, Equini eta Hipparionini hain zuzen ere, baita desagertutako bi genero, Merychippus eta Scaphohippus, ere.

## Taxoia ahaidetuak

* Anchitheriinae
* Hyracotheriinae

## Erreferentziak

* ↑ Paleobiology Database: Equinae basic info.
* ↑ (Ingelesez) Janis, Christine M.; Scott, Kathleen M.; Jacobs, Louis L.. (2010-9-15). Evolution of Tertiary Mammals of North America: Volume 1, Terrestrial Carnivores, Ungulates, and Ungulate like Mammals. Cambridge University Press, 708 or. ISBN 978-0972581127..

## Kanpo estekak

* Datuak: Q5384494
* Multimedia: Equinae / Q5384494
* Espezieak: Equinae
# Equinox mendia

Equinox mendia, ingelesez: Mount Equinox, AEBetako Vermont estatuan dagoen mendi bat da, Mendi Takonikoetan eta Manchester udalerritik hurbil. 1.170 metroko garaiera du, eta Mount Mansfield eta Killington Peak ondoren estatu horretako hirugarren mendirik garaiena da.
* Datuak: Q5384538
* Multimedia: Equinox Mountain / Q5384538
# Equador (Rio Grande do Norte)

Equador Brasilgo udalerri bat da, Rio Grande do Norte estatuan kokatua. 5.360 biztanle ditu 264,985 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q2002138
* Multimedia: Equador (Rio Grande do Norte) / Q2002138
# Equality (Illinois)

Equality Illinoiseko herri bat da. Gallatin konderrian kokatua dago. 2010ean 595 biztanle zituen, 2,31 kilometro koadrotan banatuta.

## Ikus, gainera

* Gallatin konderria

## Kanpo estekak

* Datuak: Q2543809
# Equilibrium (banda)

Equilibrium Alemaniako folk metal musika taldea da. Taldea bai folk bai black metal sinfonikoaren estiloekin erlazionatu daiteke, hala nola gitarra, hari-instrumentu eta txirulen arteko konbinazioa, edota alemaniar abesti tradizionalen estiloa islatzen duten riff-ak. Folk metal munduan nahiko berriak dira, baina arrakasta nahiko izan dituzte, bereziki haien bigarren lanarekin: Sagas.
Haien letrak Alemania eta germaniar mitologiari buruzkoak dira oro har. Bai izenburu eta letra guztiak alemanez dira.
Taldeak Commander eta Sycronomica taldeekin egin zuen bira bat 2005ean.
2006an, Nuclear Blast disketxearekin sinatu zuen.
2008. ekainaren 27an, Equilibrium Sagas izeneko album ospetsua kaleratu zuen.
2010. Otsailaren 15ean, Helge Stang abeslariak eta Manuel DiCamillo bateriak taldea uzten zutela iragarri zuten. Hurrengo hilabetean, Robse abeslaria (Vrankenvorde taldearen abeslaria ere dena) eta Hati bateria (Tuval Refaeli izena duen eta Viscera Trail taldeko baterista) taldera batu ziren. Taldea berriz ere osorik zeukatela, Rekreatur izeneko diskoa kaleratu zuten, Nuclear Blast disketxearekin. Albuma 2010ko ekainaren 18an atera zen.
2018an Dark Tranquility taldearekin batera bira egin zuten Europan zehar, apirilaren 14an Bilboko Santana 27 aretoan jo zutelarik..

## Taldekideak

* Robert "Robse" Dahn - ahotsak (2010–)
* Rene Berthiaume − gitarra (2001–)
* Tuval "Hati" Refaeli - bateria (2010–)
* Dom R. Crey - gitarra (2014–)
* Makki Solvalt - bass (2016–)
Gonbidatua:
* Gaby Koss - Sopranoa

## Taldekide ohiak

* Jen Majura - baxua (2014-2015)
* Andreas Völkl − gitarra (2001–2014)
* Sandra Völkl (Van Eldik ezkondu ostean)− baxua (2001–2014)
* Helge Stang − ahotsak (2001–2010)
* Manuel DiCamillo − bateria (2006–2010)
* Markus Perschke − bateria (2005–2006)
* Basti Kriegl − bateria (2005)
* Julius Koblitzek − bateria (2003–2004)
* Henning Stein − bateria (2001–2003)
* Armin Dörfler − teklatua (2005–2006)
* Conny Kaiser − teklatua (2002–2003)
* Michael Heidenreich − teklatua (2001–2002)

## Diskografia

* Turis Fratyr (Black Attakk, 2005)
* Sagas (Nuclear Blast, 2008)
* Rekreatur (Nuclear Blast, 2010)
* Erdentempel (2014)
* Armageddon (2016)
* Renegades (2019)

## Erreferentziak

* ↑ Equilibrium at MusicMight
* Equilibirum en MetalPath

## Kanpo estekak

* Webgune ofiziala
* Foro Metal - Equilibrium
* Datuak: Q326074
* Multimedia: Equilibrium (band) / Q326074
# Equilibrium (filma)

Equilibrium (euskaraz Oreka), 2002ko Kurt Wimmer estatubatuarrak zuzendutako zientzia-fikziozko ekintza film bat da. Christian Bale, Emily Watson, Taye Diggs, Angus Macfadyen, Sean Bean, Matthew Harbour eta William Fichtner aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Erregimen totalitario batean murgildua dagoen etorkizuneko gizarte batean, gizakien emozioak ezeztatuz gerrekin amaitzea lortu da: liburuak, artea eta musika erabat debekaturik daude, eta sentimenduak izatea heriotzarekin zigortua. Clerick John Preston (Christian Bale) arau horiek desobeditzen dituen oro akatzeko misioa duen gobernuaren agentea da. Halere, une batetik aurrera, bere sentimenduak eta emozioak zein diren eta haiek gabe bizitzea pena merezi ote duen zalantzan jartzen hasiko da.

## Aktoreak

* Christian Bale: John Preston
* Emily Watson: Mary O'Brien
* Taye Diggs: Andrew Brandt
* Angus Macfadyen: DuPont kontsul ordea
* Sean Bean: Errol Partridge
* Matthew Harbour: Robbie Preston
* William Fichtner: Jurgen
* Sean Pertwee: Aita
* David Hemmings: Proctor
* Emily Siewert: Lisa Preston
* Alexa Summer: Viviana Preston
* Maria Pia Calzone: Prestonen emaztea
* Dominic Purcell: Seamus
* Brian Conley: Irakurgelako arduraduna
* Kurt Wimmer (kameoa): Biktima matxinoa

## Kanpo loturak

* IMDBko fitxa irakurgai (Ingelesez)
# Equality udalerria, Gallatin konderria (Illinois)

Equality udalerria Ameriketako Estatu Batuetako Illinois estatuko udalerri bat da, Gallatin konderrian. Azken zentsuaren arabera 765 biztanle zituen, 37.29 milia karratu (96.6 km$^2$) eremuan.

## Ekonomia

2020ko zentsuaren arabera, Equality udalerrian 405 etxebizitza zeuden. Per capita diru-sarrerak 45.967 estatubatuar dolar ziren.

## Kanpo estekak

* Datuak: Q5384193
# Erredukzionismo

Erredukzionismoa elementu edo fenomeno konplexuak atal sinpleagoetara erreduzitzen dituen ikuspuntu filosofikoa da, beste fenomeno sinpleago edo oinarrizkoago batzuen arabera deskriba daitezkeenak. Sistema konplexu bat bere atalen batura bezala interpretatzen duen posizio intelektual eta filosofiko bat bezala ere deskriba daiteke.

## Definizioak

Oxford Company to Philosophy delakoak adierazten duenez, erredukzionismoa "lexiko filosofikoan gehien erabiltzen den eta gehiegikeriaz erabiltzen den terminoetako bat" da, eta hiru zatiko banaketa iradokitzen du:
* Erredukzionismo ontologikoa: errealitate osoa atal gutxi batzuen konbinazioz osatuta dagoela uste duena.
* Erredukzionismo metodologikoa: hurbilketa zientifikoa, elementu guztiak entitate txikiagoen eta sinpleagoen bidez azaltzeko joera duena.
* Erredukzionismo teorikoa: teoria berri batek teoria zaharragoak ez dituela ordezten edo integratzen uste duena, baizik eta oinarrizkoagoak diren kontzeptuetara murrizten dituela.
Erredukzionismoa edozein fenomenori aplika dakioke, objektuei, azalpenei, teoriei eta esanahiei barne.
Zientziari dagokionez, erredukzionismo metodologikoaren aplikazioak bilatzen du banakako atalen eta haien elkarrekintzen bitartez azaltzea sistema osoak. Adibidez, gas baten tenperatura azaltzeko, mugimenduan dauden molekulen energia zinetikoa besterik ez dela onartzen da. Zentzu horretan, nabarmena da, esaterako, fenomeno fisiologikoak eta biologikoak fisikaren eta kimikaren bidez azaltzeko joera.
Erredukzionismoa bazterkeriatik bereizi behar da: erredukzionistek ez dute ukatzen fenomenoen existentzia, baizik eta beste errealitate baten arabera azaltzen dituzte, eta hauek fenomenoen existentzia bera ukatzen dute. Adibidez, erredukzionistek beren azalpenaren bidez ukatzen dute bizitzaren existentzia prozesu fisiko eta kimikoen arabera.

## Erreferentziak

* ↑ John Polkinghorne. (2002). «Reductionism» Interdisciplinary Encyclopedia of Religion and Science (Advanced School for Interdisciplinary Research; Pontifical University of the Holy Cross).

## Kanpo estekak

* Datuak: Q206829
* Multimedia: Reductionism / Q206829
# Erredundantzia (argipena)

Erredundantzia hitzak adiera zenbait ditu:
* literaturan, erredundantzia, hitzezko figura da adierazkortasuna indartzeko.
* hizkuntzalaritzan, erredundantzia, esaldi batean bertan aipatu den informazioa errepikatzea;
* ingeniaritzan, erredundantzia, gailu batean elementuak errepikatzea, gailuaren fidagarritasuna gehitzearren;
* informazio-teorian, erredundantzia, mezu batean informazio gehigarririk ez dakarten zatien multzoa.

## Kanpo estekak

* Datuak: Q375728
# Erredundantzia (literatura)

Erredundantzia literaturan asko erabiltzen den hitzezko figura da. Oso prozedura estilistiko zabalaren iturburua da. Errepikapenetan oinarrituta, adierazkortasuna indartzen du iterazioaren bidez. Askotan ideia bera gordetzen du forma ezberdinen itxuraren azpian.

## Etimologia

Hitza Antzinako latinetik dator, redundare hitzatik alegia, gainezkatzea euskaraz.

## Ezaugarriak

Erredundantziaren bidez pleonasmoa, errepikapena, anafora, tautologia, perisologia eta beste figurak sortzen dira. Sintaxi mailako prozedura da, ideia berridazten elkarren ondoan dauden bi perpausetan edo perpaus batean bi zatitan. Pleonasmoa denean perpaus zati bereko bi hitzetan errepikatzen da. Xabier Altzibarrek, Literatura Terminoen Hiztegian, Txomin Agirreren Garoa eleberriaren hasiera aipatu du adibide gisa: "Ura zan gizona, ura!".

## Erreferentziak

* ↑ 237 or.
* ↑ 224 or.

## Bibliografia

* Euskaltzaindia: Literatura terminoen hiztegia. Bilbo: 2008.
# Errefau-aza

Errefau-aza (Brassica oleracea var. gongylodes) aza landare mota burugabea da, hau da, hostoek buru trinkoa eratzen ez dutena. Sukaldaritzan erabiltzen da zurtoin hanpatua jateko, azostoak bazkatzat diren bitartean.

## Ezaugarriak

Jatorrizko aza landarea (Brassica oleracea) bezala, landare belarkara hau biurtekoa da, baina urteroko gisa landatzen da. Zurtoina hanpatua du, mamitsua eta bola itxurakoa, ia lurrari atxikia. Bola hori zuria, berde argia edo morea da. Zurtoin hanpatuaren inguruan eta goialdean kiribilean jarritako hostoak daude, txandakatuak eta zertxobait horzdunak, peziolo luze batekin. Linboak kolore berde urdinxka du. lore-gara bigarren urtean agertzen da.
Zurtoinaren erraboil itxura hori hostoen txortenez inguratua Sputnik satelitearen itxura duela esaten da.
Errefau-aza gordinik zein egosita jan daiteke (ordu laurden bat baino gehiago ez). Elikagai ugari izan ohi ditu: selenioa, B bitamina, azido folikoa, C bitamina, potasioa, magnesioa eta kobrea. 24 kcal/100 g-ko energia eman ohi dute.
* Errefau-aza arrosa.
* Lore-garak bigarren urtean
* Lekak eta haziak

## Erabilera

Zurtoin hanpatuak lurrin leun eta delikatua duen barazkia da, gordinik dagoenean errefaua, gaztaina eta azaren artekoa eta egosia dagoenean arbiarena gogorarazten duena. Jan daiteke:
* gordina, arraspatua entsaladan
* sukaldatua, xerratan edo kuboetan moztu ondoren, hainbat modutan prestatu daitekeena: zopan, erregosian, salteatua...
Herrialde anglosaxoietan, Alemanian, Polonian, Suitzan nahiko ezaguna bada ere, ez da hala Euskal Herrian.
Sauerkraut baten moduan hartzitzea ere posible da: birrindu eta kontserba-poto batean jarri, kiloko 15g gatz duela. Ondo zanpatu eta itxi kautxuzko estalki batekin. Bi egunen ondoren, hartzidura hasi eta errefau-azak pixka bat gainezka egiten du. Hartzidura amaitzen duenean, potoa kanpotik garbitu eta biltegiratu, ondoren gordinik edo egosita jateko.
Barietate batzuk animalien bazkarako soilik erabiltzen dira.

## Erreferentziak

* ↑ Jakoba Errekondo. (2017ko otsailaren 19a). «Konfuzioren azak» Argia (Noiz kontsultatua: 2020-04-02).
* ↑ Mugaritz. Errefau aza terrina gisan erre eta barazki malkoekin. (Noiz kontsultatua: 2020-04-02).

## Ikus, gainera

* Buru-aza
* Arbi-aza

## Kanpo estekak

* Datuak: Q147202
* Multimedia: Brassica oleracea var. gongylodes / Q147202
* Espezieak: Brassica oleracea var. gongylodes
# Erreduflazio

Erreduflazioa ekonomian gertatzen den prozesu bat da, salgaien neurria, edukiera edota kalitatea murriztean datzana, salneurriek bere horretan dirauten edota gora egiten duten bitartean.
Erreduflazioa inflazio garaian ematen den lehengaien edo produktuen garestitzearen ondorio izan ohi da. Horri erantzunez, ekoizleek salgaien neurriak txikiagotzen dituzte inflazioari aurre egiteko.

## Arrazoiak, eragina eta iritzi publikoa

Termino hori 2010eko hamarkadan sortu zen ingurune anglosaxoietan shrinkflation izenarekin. Shrink (murriztea) eta flation (inflrazioaren prozesua) hitzen batura da. Fenomenoaren kausak askotarikoak dira, nahiz eta eragiketen herrialdean monetak erosteko ahalmenaren galera, kontsumitzaileen erosteko ahalmenaren beherakada handia edota intsumoen kostuaren gorakadak diren arrazoi komunak. Halaber, baldintzatzaileal dira zenbait herrialderen arteko prozesuak parekatzea, eskulanaren eskasia eta muga-zergak.
Fenomenoa bereziki nabaria da ontziratutako produktuetan, kontsumitzaileek ez dute ondo hartzen neurri hori, produktuaren errendimenduaren eta prezioaren arteko aldea nabaritzen baitute, bai eta aurkezpen-formatuetan egindako aldaketak ere, horiek baitira kasuaren ageriko ondorioak. Era berean, modu desberdinean adierazten da produktu bera txikizkako merkatarien artean, eta horrek konplexutasun gehigarri bat gehitu diezaioke murriztapenaren interpretazioari.
Bestalde, Pippa Malmgren-ek, George W. Bushen gobernuaren ekonomia-politikako aholkulariak, “Seinaleak: gizarte-kontratuaren banakapena eta geopolitikaren goraldia” lanean erabili zuen terminoa, eta esana du murrizketa inflazioaren ezkutuko abisua dela, eta, beraz, oso ondorio larriak dituela banku zentralen diru-politikan. Horri dagokionez, kontsumitzaileek txikizkako aktoreei errua botatzeko duten joera orokorra ere aipatzen da. Erantzun kontrajarritik argudiatzen da banku zentralek dutela, berez, inflazioaren gaineko erantzukizun zuzena, eta, beraz, baita murriztearen gainekoa ere.

## Erreferentziak

* ↑ Shrinkflation: Por qué algunos productos se están encogiendo en los supermercados mientras su precio se mantiene o aumenta. .
* ↑ ¿Qué es la shrinkflation?. .
* ↑ More than 2,500 products ‘have shrunk’ while prices stay the same but Brexit isn’t to blame, ONS reveals. .
* ↑ Shrinkflation: Por qué algunos productos se están encogiendo en los supermercados mientras su precio se mantiene o aumenta. .
* ↑ Walne, Toby. (2013). Products are getting smaller while the price you pay stays the same. .
* ↑ El escándalo por el cambio de diseño en los triángulos del chocolate Toblerone. .
* ↑ Biscuits and chocolates take the shrinkflation test. .
* ↑ Golovacheva, K.. (2016). (Un)fairness of shrinkflation: the role of consumer-, firm-, and marketrelated factors. Escuela de Administración de la Universidad Estatal de San Petersburgo, 130-132 or..
* ↑ ¿Qué es la shrinkflation?. .
* ↑ O'Byrne, M; Skoyles, J.. (2016). Shrinkflation: Real Inflation Much Higher Than Reported. .

## Kanpo estekak

* Datuak: Q18378367
* Multimedia: Shrinkflation / Q18378367
# Entracque

Entracque Italiako udalerri bat da. Cuneoko probintzian kokatuta dago, Piemonte eskualdean. 762 biztanle ditu, 160,73 kilometro koadroko azaleran banatuta.

## Mugakideak

Entracquek honako udalerri hauekin egiten du muga:
Limone Piemonte Roaschia Valdieri Vernante Belvédère La Brigue Saint-Martin-Vésubie

## Kanpo estekak

* Datuak: Q20028
* Multimedia: Entracque / Q20028
# Entourage (filma)

Entourage 2015eko Doug Ellin estatubatuar zinema zuzendariak zuzendutako film komikoa da, HBOren izen bereko telesailean oinarrituta.

## Argumentua

Oharra: Atal honek istorio osoa edo amaiera argitzen du.
Eric Murphy Hollywoodeko izarra da, baina, oinak lurrean izaten jarraitzeko, bere haurtzaroko adiskideak gonbidatuko ditu bere eguneroko bizitzan lagun egitera.

## Aktoreak

* Kevin Connolly: Eric Murphy
* Adrian Grenier: Vincent Chase
* Kevin Dillon: Johnny "Drama" Chase
* Jerry Ferrara: Salvatore "Turtle" Assante
* Jeremy Piven: Ari Gold
* Emmanuelle Chriqui: Sloan McQuewick
* Perrey Reeves: Melissa Gold
* Rex Lee: Lloyd Lee
* Debi Mazar: Shauna Roberts
* Rhys Coiro: Billy Walsh
* Constance Zimmer: Dana Gordon
* Haley Joel Osment: Travis McCredle
* Ronda Rousey: bera
* Scott Mescudi: Allen
* Alan Dale: John Ellis
* Billy Bob Thornton: Larsen McCredle
* Nora Dunn: Dr. Marcus
* Sabina Gadecki: Melanie
* Martin Landau: Bob Ryan

### Cameoak

Hona hemen filmaren cameoak:
* Nina Agdal
* Jessica Alba
* David Arquette
* Shayna Baszler
* Tom Brady
* Warren Buffett
* Gary Busey
* Andrew Dice Clay
* Linda Cohn
* Tameka Cottle
* Common
* Mark Cuban
* Baron Davis
* Jessamyn Duke
* Julian Edelman
* David Faustino
* Jon Favreau
* Kelsey Grammer
* Jim Gray
* Judy Greer
* Rob Gronkowski
* Armie Hammer
* Calvin Harris
* Thierry Henry
* Terrence J
* Cynthia Kirchner
* Matt Lauer
* Greg Louganis
* Chad Lowe
* Clay Matthews III
* Maria Menounos
* Alyssa Miller
* Piers Morgan
* Liam Neeson
* Ed O'Neill
* Emily Ratajkowski
* Mike Richards
* Stevan Ridley
* Bob Saget
* Saigon
* Richard Schiff
* David Spade
* George Takei
* T.I.
* Steve Tisch
* Mike Tyson
* Mark Wahlberg
* Pharrell Williams
* Russell Wilson

## Erreferentziak

* ↑ EiTB. (2017/07/18). 'El séquito' filmaren estreinaldia, gaur gaueko 'La Noche de...'n. .
* ↑ (Ingelesez) Acuna, Kirsten. (2015-6-3). «Here are all the celebrity cameos in the 'Entourage' movie» Business Insider.

## Kanpo estekak

* Datuak: Q15725811
# Entoprocta

Entoprocta (grezieraz ipurtzuloa barruan) animalia filum bat da. 0,1etik 7 milimetrora arteko tamaina dute, urnatella gracilis izan ezik itsastarrak dira eta gehienak sesilak. Ale helduak luzeak dira. Tentakulo solidoz osaturiko koroa dute eta bertako zilioek ur-korronteak sortzen dituzte janaria ahora bultzatzeko. Ahoa eta ipurtzuloa koro horren barruan daude. Bryozoa antzekoa da, baina ipurtzuloa koro horren kanpoan dute. Kolonialak dira familia gehienak, ezagutzen diren 150 espezieetatik 2 izan ezik.

## Taxonomia

* Barentsiidae familia
** Barentsia generoa
** Urnatella generoa
* Loxokalypodidae familia
** Loxokalypus generoa
* Loxosomatidae familia
** Loxosoma generoa
** Loxosomella generoa
* Pedicellinidae familia
** Pedicellina generoa

## Erreferentziak

* ↑ Zhang, Zhifei. (2013ko urtarrila). «A sclerite-bearing stem group entoproct from the early Cambrian and its implications» Scientific Reports 3 doi:10.1038/srep01066..
* ↑ doi:10.1007/BF01138708 Zita hau gehitzeko bi modu daude: Botaren zain egon gabe edo eskuz egin
* Datuak: Q208580
* Multimedia: Entoprocta / Q208580
* Espezieak: Entoprocta
# Erismatica

Erismatica Sesiidae familiako tximeleta genero bat da. Bere espezie tipoa Erismatica erythropis da.

## Espezieak

| Espeziea | Irudia | Egoera |
| Erismatica erythropis | | daturik gabe |

## Kanpo estekak

* Datuak: Q2612876
# Eris (planeta nanoa)

    Artikulu hau planeta nanoari buruzkoa da; beste esanahietarako, ikus «Eris».
136199 Eris (2003 UB$_{313}$ behin-behineko izena izan zuena; ikurra: ) plutoiderik handiena da, eta Neptunoz haraindiko gorputzik handiena, Pluton baino apur bat handiagoa baita. Disnomia izeneko satelitea du. Eris liskarraren jainkosa greziarra da, Troiako gerraren eragilea.

## Kanpo estekak

* Datuak: Q611
* Multimedia: 136199 Eris / Q611
# Eriskay poni

Eriskay poni Eskoziako bertako zaldi arraza bat da. Bere tamaina zein gainontzeko ezaugarriengatik ponien sailkapen taldean kokatzen da.
Eskoziako bertako hiru poni arrazetako bat da. Beste biak Shetland ponia eta Highland poniak dira. Galloway poni arraza berriz XVIII. mendean galdu zen. Eriskay ponia zelta poniak izeneko sailkapen taldean kokatzen da.
Arrazaren jatorria Kanpoko Hebridak uhartediko Eriskay uhartean dago. Bere arbasorik zuzenak Hebridetako bertako poniak izan ziren, bera hauen azken ondorengoa izanik. Oro har poni hauen kolorea urdinxka da eta ilaia luzea dute neguan, eguraldi kaskarrengatik babesteko.

## Arrazaren historia

Antzineko arraza da, esan bezala Zelta ponien izeneko taldean kokaturik. Eriskay poniak mendetan samalda erdi basatietan larretu dira Eskoziako ipar mendebaldeko uhartetan.

## Arrazaren egoera

Rare Breeds Survival Trust delako elkartearen arabera, arrazaren egoera oso larria da eta desagertzeko zorian dago. Bretainar zaldi arrazen artean egoera okerrenean dagoena izanik. Dena den azken urtean hainbat urrats eman dira arraza babesteko.

## Ezaugarriak

* Kolorea: Ohiko kolorea urdinzka da. Hainbat ale beltzak dira. Beltzazkak diren ale hauek deigarriak dira askotan muturra argia dutelako. Ez da onartzen bizkarrean zeharreko arraia iluna, nahiz eta beste hainbat antzineko poni arrazetan ezaugarri hau tarpanarekiko gertutasunaren ezaugarritzat joitzen den.
* Altuera: 122 eta 137 zentimetro artean soin gurutzera.
* Ilaia. Trinkoa, neguko eguraldi zakarraren aurrean babesten diona. Zurda eta isatsa iletsuak, ilaia mardularekin.
* Hanka finak dira, eta soilik orpoan daukate ile xerlo fin bat.

## Erreferentziak

* ↑ http://www.horseandhound.co.uk/news/eriskay-pony-endangered-504806
* ↑ http://www.eriskaypony.com/

## Kanpo estekak

* (Ingelesez) Arrazaren aldeko elkartea
* Datuak: Q2246627
* Multimedia: Eriskay Pony / Q2246627
# Eriskay

Eriskay (Eskoziako gaeleraz Eirisgeigh edota Eilean Eirisgeigh) Eskoziako ipar-mendebaldean dagoen Kanpoko Hebridak uhartediko uharte bat da. South Uist eta Barra uharteen artean kokatzen da, 2001ean irekitako errepide baten bidez South Uist uharteari loturik dagoelarik.
Eriskay poni arrazaren sorlekua da.

## Kanpo estekak

* Datuak: Q602689
* Multimedia: Eriskay / Q602689
# Eriskirch

Eriskirch Alemaniako udalerria da. Baden-Württemberg estatuan dago, [[Bodensee barrutia|Bodensee]] barrutian. 2014an 4.652 biztanle zituen 14,58 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q515372
* Multimedia: Eriskirch / Q515372
# Eris (mitologia)

    Artikulu hau greziar jainkosari buruzkoa da; beste esanahietarako, ikus «Eris».
Eris (antzinako grezieraz: Ἔρις, "liskar") kaos, liskar eta desadostasunaren greziar jainkosa izan zen, erromatar mitologian Diskordia baliokidea zuena. Bere greziar kontrakoa Harmonia jainkosa izan zen, Erroman Konkordia izan zena.
Eris planeta nanoak bere izena darama eta bere gurtza edo erlijioa diskordianismo du izena.
Homerok Enio gerra-jainkosarekin batu zuen. Bere istoriorik ezagunenean Troiako gerraren sortzailetzat jotzen dute, Parisen epaiketa bultzatuz. Epaiketan diskordiaren sagarra agertu zen.

## Kanpo estekak

* Datuak: Q140001
* Multimedia: Eris (mythology) / Q140001